OpenLLM-France/wikimedia huggingface dataset:
# Copa del Rei de futbol 1918

La Copa del Rei de futbol 1918 va ser la 16ena edició de la Copa d'Espanya.

## Detalls

La competició es disputà entre el 8 d'abril i el 2 de maig de 1918.
Els equips participants van ser:
* Regió Nord: Real Unión
* Regió Centre: Madrid FC
* Regió Sud: Recreativo de Huelva
* Galícia: RC Fortuna
* Astúries: Sporting de Gijón
* Catalunya: RCD Espanyol

## Fase final

| Quarts de final | Quarts de final | Quarts de final | Semifinals | Semifinals | Semifinals | Final | Final |
| 8 d'abril - 7 de maig | 8 d'abril - 7 de maig | 8 d'abril - 7 de maig | 21 d'abril - 9 de maig | 21 d'abril - 9 de maig | 21 d'abril - 9 de maig | 12 de maig | 12 de maig |
| RCD Espanyol | 3 | 0 |
| Madrid FC | 0 | 1 |
| Madrid FC | 0 | 1 | Recreativo de Huelva | 0 | 0 |
| | | | Madrid FC | 2 | 4 |
| | | | | | | Madrid FC | 0 |
| | | | | | | Real Unión Club | 2 |
| Real Unión Club | Real Unión Club | 4 | | | |
| Real Sporting de Gijón | Real Sporting de Gijón | 1 | | | |
| Real Sporting de Gijón | Real Sporting de Gijón | 1 | Fortuna de Vigo | Fortuna de Vigo | 1 |
| | | | Real Unión Club | Real Unión Club | 4 |

## Quarts de final

Exempts: Recreativo de Huelva i RC Fortuna.

### Anada

| RCD Espanyol | 3-0 | Madrid FC |
| Reig 4' Gràcia 30' 40' | Informe | |
| Real Unión | 4-1 | Sporting de Gijón |
| Amantégui 1T' Petit 1T' 2T' (pen.) Emery 2T' (pen.) | Informe | Villaverde 2T' (pen.) |

### Tornada

| Madrid FC | 1-0 | RCD Espanyol |
| Bernabéu 1T' | Informe | |

### Desempat

| Madrid FC | 2-1 | RCD Espanyol |
| Posada 5' Bernabéu 10' | Informe | Gràcia 40' |

## Semifinals
### Anada

| Recreativo de Huelva | 0-2 | Madrid FC |
| | Informe | Posada 1T' Bernabéu 1T' |
| Real Unión | 4-1 | RC Fortuna |
| Ruiz 1P' (p.p.) ? 1P' 2P' 2P' | Informe | ? 2P' |

### Tornada

| Madrid FC | 4-0 | Recreativo de Huelva |
| Álvarez 40' (pen.) Posada 2T' 2T' Bernabéu 2T' | Informe | |

## Final

| Real Unión | 2 - 0 | Madrid FC |
| Legarreta 45', 85' | | |

## Campió

* Campions de la Copa d'Espanya 1918
* Real Unión de Irún 2n títol

## Referències

* ↑ «Spain - List of Cup Finals». The Rec.Sport.Soccer Statistics Foundation. [Consulta: 9 juny 2015].
* ↑ «Spain - Cup 1918». The Rec.Sport.Soccer Statistics Foundation. [Consulta: 9 juny 2015].
* ↑ (castellà) Copa de 1918 a linguasport.com
# Vicent Beguer i Oliveres

Vicent Beguer i Oliveres (Tortosa, 10 d'abril de 1937) és un farmacèutic i polític català, senador a les Corts Espanyoles i alcalde de Tortosa.

## Biografia

Doctor en Farmàcia per la Universitat de Barcelona, membre del Cos d'Inspectors Farmacèutics Municipals per Oposició i Medalla al Mèrit Militar amb Distintiu Blanc de primera classe. Ha estat gerent del Laboratori Farmacèutic Nacional i fins a 2003 ha exercit de farmacèutic a Jesús.
Milita a CDC des de 1977 i a les eleccions municipals espanyoles de 1979 fou alcalde de Tortosa, càrrec que va ocupar fins a 1995, que deixà el càrrec en mans del seu company de partit Marià Curto i Forés. Posteriorment fou elegit senador per CiU per la província de Tarragona a les eleccions generals espanyoles de 1989, 1993, 1996 i 2000. De 2000 a 2004 fou portaveu adjunt del grup parlamentari convergent al Senat i membre suplent de la Diputació Permanent.

## Referències

* ↑ «Vicent Beguer s'acomiada com a farmacèutic de Jesús». Arxivat de l'original el 2015-06-14. [Consulta: 12 juny 2015].
* ↑ Alcaldes de Tortosa Arxivat 2015-06-14 a Wayback Machine. a Gencat
* ↑ Fitxa del Senat
# Arbutus madrensis

Arbutus madrensis és una espècie d'arbre que pertany a la família de les ericàcies (Ericaceae) que és originària de Mèxic.

## Descripció

Arbutus madrensis és un arbre que es distingeix d'altres espècies d'arboç per la seva escorça rugosa, persistent fins als últims branquillons i per les seves fulles grans, àmpliament ovades a el·líptiques, amb pubescència oxidada no glandular.

## Distribució i hàbitat

Arbutus madrensis es distribueix als estats mexicans de Sinaloa, Durango, Jalisco i Nayarít. En el seu hàbitat és un arbre comú en boscos de pi i roure madrense de la Sierra Madre Occidental entre els 2400 i 2800 m d'altitud.

## Taxonomia

Arbutus madrensis va ser descrita per María del Socorro González Elizondo i publicat a Acta Botánica Mexicana 17: 8, f. 1, a l'any 1992.

### Etimologia

Arbutus: nom genèric llatí amb què es coneixia a l'arboç variant europea i mediterrània d'aquesta espècie.
madrensis: epítet geogràfic que fa referència a la seva localització a Sierra Madre Occidental de Mèxic.

## Referències

* 1 2 «Una nueva especie de Arbutus (Ericaceae, Arbuteae) de la Sierra Madre Occidental, México» (en anglès). Acta Botanica Mexicana. Instituto de Ecología, A.C. (Inecol) [Consulta: 20 maig 2024].
* ↑ «Arbutus madrensis». Tropicos.org. Missouri Botanical Garden. [Consulta: 20 maig 2024].

## Enllaços externs

* Fruits d'Arbutus madrensis
# Universitat del Nord d'Arizona

La Universitat del Nord d'Arizona és una universitat pública localitzada a Flagstaff, Arizona, als Estats Units. Posseeix 36 campus satèl·lits per tot l'estat. Ofereix cursos de graduació i postgrau. La Classificació Carnegie d'Institucions d'Ensenyament Superior la classifica com a "universitat amb una intensa activitat de recerca". Està administrada per l'Arizona Board of Regents, un comitè que administra el sistema públic d'universitats de l'estat d'Arizona.

## Referències

* ↑ «Institutional Research and Analysis». .nau.edu. Arxivat de l'original el 2018-10-19. [Consulta: 5 març 2018].
* ↑ «Arizona Locations – Locations». nau.edu. [Consulta: 6 enero 2017].
# Uruguaianoescocesos

Els uruguaianoescocesos (castellà: uruguayo-escoceses; anglès: Scottish Uruguayans) són els uruguaians d'ascendència escocesa, els avantpassats dels quals van emigrar des d'Escòcia i en alguns casos des de l'Ulster (Irlanda del Nord).

## Famílies polítiques

Els uruguaianoescocesos van tenir un paper important en la política nacional. N'hi ha dues famílies notables uruguaianoescoceses:
La família Stewart (oncle, neboda, nets)
* Duncan Stewart (President de l'Uruguai, 1894)
** Matilde Pacheco Stewart de Batlle y Ordóñez (Primera dama de l'Uruguai, 1899, 1903-1907, 1911-1915), neboda de Duncan Stewart, esposa de José Batlle y Ordóñez.
*** César Batlle Pacheco (Diputat i senador), fill de José Batlle y Ordóñez.
*** Lorenzo Batlle Pacheco (Diputat i senador), fill de José Batlle y Ordóñez.
*** Rafael Batlle Pacheco, periodista, fill de José Batlle y Ordóñez.
La família Stirling (avi i net)
* Manuel Stirling (Diputat i senador)
** Guillermo Stirling (Exministre de l'Interior), net de Manuel Stirling.

## Altres uruguaians d'ascendència escocesa

* Gordon Adams, president de la Unió Uruguaiana de Rugbi, 1963-71.
* Sebastián Coates Nion, futbolista.
* Carlos Frick Davie (Exministre de Ramaderia, Agricultura i Pesca) 1968-1969
* John Harley, futbolista.
* Emil Montgomery, músic.
* Homar Murdoch.

## Referències

* ↑ (anglès) Informació demogràfica de l'Uruguai
* ↑ (castellà) Arxivat 2011-07-19 a Wayback Machine.

## Vegeu també

* Immigració a l'Uruguai
* Cementiri Britànic de Montevideo
# Copa del Rei de futbol 1915

La Copa del Rei de futbol 1915 va ser la 13ena edició de la Copa d'Espanya.

## Detalls

La competició es disputà entre el 15 d'abril i el 2 de maig de 1915.
Equips classificats:
* Regió Nord: Athletic Bilbao
* Regió Centre: Sociedad Gimnástica (El campió del Campionat Regional Centre era Racing de Madrid, però no podia participar per no haver-se inscrit amb sis mesos d'antelació a la Federació)
* Galícia: Fortuna de Vigo
* Catalunya: RCD Espanyol

## Fase final

| Semifinals | Semifinals | Semifinals | Final | Final |
| 11 d'abril - 25 d'abril | 11 d'abril - 25 d'abril | 11 d'abril - 25 d'abril | 27 de juny, Estadi d'Amute, Irun | 27 de juny, Estadi d'Amute, Irun |
| Gimnástica Española | 2 | 0 |
| RCD Espanyol | 3 | 3 |
| | | | RCD Espanyol | 0 |
| | | | Athletic Club | 5 |
| Fortuna de Vigo | 0 | 1 |
| Athletic Club | 0 | 5 |

## Semifinals
### Anada

| Fortuna de Vigo | 0-0 | Athletic Bilbao |
| Sociedad Gimnástica | 2-3 | RCD Espanyol |
| Uribarri 1T' Escudero 2T' | | Armet "Pacan" 1T' Armet "Pacan" 1T' Juanito López 2T' |

### Tornada

| Athletic Bilbao | 5-1 | Fortuna de Vigo |
| Domingo Acedo 1T' Félix Zubizarreta 1T' Félix Zubizarreta 2T' 2T' (p.p.) Félix Zubizarreta 2T' | | Domínguez 2T' |
| RCD Espanyol | 3-0 | Sociedad Gimnástica |
| Felip Janer Juanito López Juanito López | | |

## Final

| Athletic Bilbao | 5 - 0 | RCD Espanyol |
| Rafael Moreno "Pichichi" 4' (pen.), 43', 60' Félix Zubizarreta 69' Germán Echebarría 70' | | |

## Campió

* Campions de la Copa d'Espanya 1915
* Athletic Club 6è títol

## Referències

* ↑ «Spain - List of Cup Finals». The Rec.Sport.Soccer Statistics Foundation. [Consulta: 9 juny 2015].
* ↑ «Spain - Cup 1915». The Rec.Sport.Soccer Statistics Foundation. [Consulta: 9 juny 2015].
* ↑ (castellà) Copa de 1915 a linguasport.com
* ↑ La Publicitat La Vanguardia El Diluvio 20 Abril 1915
# Uruguay (pel·lícula)

Uruguay és una pel·lícula espanyola de comèdia del 2010, escrita, dirigida i produïda per Salomón Shang Ruiz. Es va veure embolicada en una polèmica per compra de vots als Premis Gaudí de 2011.

## Sinopsi

El protagonista és Al, un jove productor de cinema que té problemes per a satisfer a Marta, la seva preciosa i simpàtica dona, que està començant a tenir dubtes sobre la seva relació. Tots aquells als qui troba, com el seu amic Titi o la seva cosina Laura li ofereixen el seu consell, tot i que podria ser que no siguin els consells tècnics sobre el sexe en parella el que li puguin servir.

## Repartiment

* Salomón Shang Ruiz - Al
* Judit Uriach - Marta
* Rubén Jiménez Sanz - Titi
* Alba Yáñez - Laura
* Pere Costa - Cambrer
* Xavier Ballester - Josep
* Carla Pérez - Natalia
* Konstantina Titkova - Blonde Sexy Girl

## Nominacions

Als Premis Gaudí de 2011 va rebre tres nominacions: Millor pel·lícula en llengua no catalana, Millor actriu secundària (Alba Yáñez) i Millor actor secundari (Rubén Jiménez), però no en va rebre cap.

## Referències

* ↑ Uruguay a catalanfilms.cat
* ↑ Salomon Shang dona per tancada la polèmica dels premis Gaudí, El Punt Avui, 20 de gener de 2011
* ↑ Uruguay al web del Ministeri de Cultura
* ↑ Uruguay a l'Adacèmia del Cinema Català
# Uspénovka

Uspénovka (en rus: Успеновка) és un poble de l'óblast de l'Amur, a Rússia, que el 2018 tenia 269 habitants, pertany al districte de Bureiski.

## Referències

* ↑ terrus.ru — база данных России
# Universitat de les Valls

La Universitat de les Valls (UdV) va ser una universitat privada d'Andorra, activa del 2010 al 2016. Perquè el centre pogués obrir, va ser necessari que el Consell General aprovés una llei específica el 2008. L'any següent, el Govern d'Andorra va crear el títol de màster en odontologia, els únics estudis que va impartir la UdV.
La universitat estava ubicada en un antic hotel de l'avinguda Meritxell d'Andorra la Vella. En el mateix edifici, que acollia la Facultat de Ciències Odontològiques, hi havia una residència d'estudiants amb capacitat per a 32 persones.
El 2013 el centre va rebre els primers alumnes, una dotzena d'estudiants de França, Espanya i Suècia, i va signar un acord amb la Universitat Fernando Pesoa de Porto. El 2015 va tancar per manca d'alumnes. El mateix any, el govern va revocar l'oficialitat del pla d'estudis del màster perquè no complia amb els requisits establerts en el decret de creació del títol ni en els estàndards europeus de qualitat de l'Espai Europeu d'Ensenyament Superior. El juny del 2016 el govern va revocar la Universitat de les Valls.

## Referències

* ↑ «La Universitat de les Valls, de la il·lusió al tancament». El Periòdic d'Andorra, 24-04-2016 [Consulta: 27 febrer 2017].
* ↑ «No hi ha data per a la reobertura de la Universitat de les Valls». El Periòdic d'Andorra, 15-01-2016 [Consulta: 27 febrer 2017].
* ↑ «Punt final definitiu a l'aventura de la Universitat de les Valls». BonDia, 18-01-2017 [Consulta: 11 març 2017].
* ↑ «La revocació de la Universitat de les Valls arriba als grups parlamentaris». Diari d'Andorra, 24-05-2016 [Consulta: 11 març 2017].
* ↑ «Llei 8/2016 de revocació definitiva de la Universitat de les Valls (UdV)». Butlletí Oficial del Principat d'Andorra. [Consulta: 27 febrer 2017].
# Bloc de control de procés

El Bloc de Control de Procés (BCP), també conegut per les inicials angleses PCB (Proces Control Block), és l'estructura de dades on s'agrupa tota la informació que necessita conèixer un sistema operatiu sobre un procés informàtic. Els sistemes operatius necessiten gestionar els processos i per tant, necessiten una estructura de dades per representar i emmagatzemar tota la informació relativa a aquests processos. Aquesta estructura de dades és el BCP.
Cada procés té el seu propi BCP, i aquesta estructura de dades es guarda en memòria durant tot el seu cicle de vida. La implementació exacte de cada BCP depèn de cada sistema operatiu però es pot considerar que tots els sistemes comparteixen una sèrie de dades comunes:
* Identificador del procés: Valor que identifica de forma unívoca un procés. També conegut com a PID, del terme anglès Process Identificator.
* Estat del procés: Hi ha diferents models d'estats, depenent del tipus de sistema.
* Registre comptador de programa: Conté l'adreça de memòria de la propera instrucció a executar. També conegut pel terme anglès Program Counter (PC)
* Altres registres de la CPU necessaris per a la gestió del procés
* Espai d'adreces de memòria del procés
* Prioritat del procés (en el cas que s'utilitzi)
* Llista de recursos assignats al procés (descriptors de fitxers, sockets oberts, etc.)
* Estadístiques del procés.
* Dades del propietari del procés
* Permisos assignats.
* Senyals pendents de ser processades.
Podem entendre el concepte de BCP, com el conjunt de metadades que permeten l'administració d'un procés per part del sistema operatiu.

## Emmagatzematge en memòria del PCB

Cal tenir en compte que el PCB conté informació crítica d'un procés i que per aquesta raó ha de ser emmagatzemat en una zona de memòria protegida d'accessos indesitjables.
En alguns sistemes operatius, el PCB es localitza al principi de la pila d'execució del kernel.

## Referències

* ↑ Yong, Zhang, "Breaking through the Maximum Process Number", Linux Journal, 1 Jan 2004, «Enllaç».
# Andrea Bellini

Andrea Bellini va ser un baix operístic italià qui havia tingut una carrera interpretativa activa en els principals teatres d'òpera a Itàlia des dels anys 1840 fins als anys 1870. Es va especialitzar en el repertori de papers buffos i se'l va sentir sobretot en papers de comprimario.

## Carrera

En 1843-1853, 1856–1858 i 1866–1872, Bellini es va comprometre amb La Fenice de Venècia. En aquell teatre va interpretar diverses estrenes mundials, incloent Giuditta de Samuele Levi (1844, Mindo), Ernani de Giuseppe Verdi (1844, Yago), Giovanna Maillotte de Giovanni Galzerani (1848), La vivandiera de Galzerani (1848), Elisabetta di Valois d'Antonio Buzzolla (1850, Conde de Lerme), Fernando Cortez de Francesco Malipiero (1851, Don Alfonso), Rigoletto de Verdi (1851, comte Ceprano), Bella de Giovanni Felis (1851), La prigioniera de Carlo Ercole Bosoni (1853, Íñigo), Aladino d'Antonio Monticini (1853, Uberto), La traviata de Verdi (1853, Dottore Grenvil), Simon Boccanegra de Verdi (1857, Pietro) i Il matrimoni per concorso de Serafino Amedeo De Ferrari (1858, Anselmo). Va cantar al Teatro Regio de Parma el 1854-1855. També va treballar com a artista convidat al Teatro Sant Carlos a Nàpols.

## Referències

* ↑ «Andrea Bellini en www.amadeusonline.net». Arxivat de l'original el 2012-06-14. [Consulta: 15 febrer 2016].
# Ussad

Ussad (en rus: Усад) és un poble de l'óblast de Vladímir, a Rússia, segons el cens del 2010 tenia 207 habitants. Pertany al districte municipal de Mélenki.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Creta delle Chianevate

La creta delle Chianevate (alemany: Kellerspitzen) és una muntanya que s'eleva a 2.769 m d'altitud als Alps Càrnics, a la Frontera entre Itàlia i Àustria. Al vessant nord es troba la petita glacera d'Eiskar, la més meridional d'Àustria. La muntanya és situada just a l'est del Coglians. Pot escalar-se a partir del refugi Giovanni e Olinto Marinelli.
Al començament de la Primera Guerra Mundial, no va ser ocupada per les tropes italianes, perquè el vessant austríac era considerat com totalment inaccessible. A l'estiu de 1916, tanmateix, un petit grup de soldats austrohongaresos va aconseguir la seva ascensió, per establir un punt d'observació. Al cap d'algunes setmanes, tanmateix, els grans problemes d'aprovisionament, el mal temps i la pressió de les tropes italianes forcen els austríacs a abandonar el lloc.

## Referències

* ↑ Giovanni Marinelli: Bolletino Club Alpino Italiano, Vol. XXII, Milan, 1888, pp. 157 f.
* ↑ Paul Grohmann: Zeitschrift des Deutschen Alpenvereins, Vol. I, Múnic, 1869/70, pp. 51 ff.
# Arthon-en-Retz

Arthon-en-Retz (en bretó Arzhon-Raez, en gal·ló Arton-en-Rais) és un municipi francès, situat a la regió de país del Loira, al departament de Loira Atlàntic, que històricament ha format part de la Bretanya. L'any 2006 tenia 3.240 habitants. Limita amb Chéméré, Vue, Frossay, Saint-Viaud, Saint-Père-en-Retz, Chauvé i Pornic.

## Demografia

Evolució demogràfica :
| 1801 | 1866 | 1921 | 1936 | 1962 | 1968 | 1975 | 1982 | 1990 | 1999 | 2005 |
| 862 | 2352 | 2142 | 1889 | 1889 | 1948 | 1933 | 2151 | 2321 | 2670 | 3127 |
| Des de 1962: població sense dobles comptes |||||||||||

## Administració

Llista d'alcaldes :
| Període | Identitat | Partit |
| 2001- | Joseph Laigre | UDF, després MoDem |
# Universitat Howard

La Universitat Howard és una universitat dels Estats Units situada a la capital federal (Washington DC). És considerada com la Universitat Harvard per als afroamericans, ja que gradua més doctorats negres que qualsevol altra universitat dels Estats Units. Va ser fundada l'any 1867, i fou anomenada en honor de l'oficial Oliver Howard.

## Referències

* ↑ «Howard University | History, Notable Alumni, & Facts» (en anglès). [Consulta: 22 octubre 2020].

## Enllaços externs

* Howard University (anglès)
# Bloc de l'Est

Durant la Guerra Freda, el Bloc de l'Est, també anomenat Bloc soviètic, Bloc comunista, Bloc socialista i Camp socialista, comprenia els següents països d'Europa central i oriental: la Unió Soviètica, Bulgària, Romania, Hongria, la República Democràtica Alemanya, Polònia, Txecoslovàquia i - fins als anys 60 - Albània. El Bloc de l'Est sol considerar-se idèntic al Pacte de Varsòvia. Una altra de les organitzacions que reunien als països del bloc era el Consell d'Assistència Econòmica Mútua.
Iugoslàvia mai va formar part del Bloc de l'Est ni del Pacte de Varsòvia. Malgrat de ser un Estat socialista, el seu líder Josip Broz Tito va arribar al poder gràcies al seu comandament sobre la resistència partisana durant la Segona Guerra Mundial i sempre va mantenir una política de distanciament i autonomia respecte de la influent Unió Soviètica. El govern iugoslau es va mantenir neutral durant la Guerra Freda i va ser un dels fundadors del Moviment dels No-Alineats.
Per la seva banda, el govern d'Albània —titllat d'estalinista— també va assolir el poder sense ajuda soviètica a conseqüència de la Segona Guerra Mundial. Albània va trencar la seva relació amb la Unió Soviètica a principis dels anys 1960, alineant-se amb la República Popular de la Xina i la seva posició antirrevisionista.
Les nacions del Bloc de l'Est van ser, a vegades, mantingudes dintre de l'esfera d'influència soviètica mitjançant la força militar. L'Exèrcit Roig va envair Hongria el 1956 després d'una revolta anticomunista. També Txecoslovàquia va ser envaïda, en el 1968 i per tropes del Pacte de Varsòvia, amb l'objecte de posar fi a un període de liberalització conegut com la Primavera de Praga. Aquesta política va ser denominada Doctrina Bréjnev i es convalidava, segons l'argumentació soviètica, en l'obligació que tenien els estats socialistes de sostenir-se els uns als altres d'acord amb el que estableix el Pacte de Varsòvia. La Primavera de Praga no era per als seus crítics altra cosa que una tornada progressiva al capitalisme, el que justificava segons aquest raonament la intervenció militar. Els crítics de la Unió Soviètica parlaven a la vegada d'imperialisme.
El Bloc de l'Est es va dissoldre pel col·lapse dels diferents estats socialistes que la formaven, gairebé tots els quals van deixar directament d'existir. El cop definitiu va ser la dissolució de la Unió de Repúbliques Socialistes Soviètiques, bastió polític i militar del Bloc, fins al 1991.

## Vegeu també

* Pacte de Varsòvia
* Consell d'Assistència Econòmica Mútua
* Teló d'acer
* OTAN

## Bibliografia

* Deulonder, Xavier. A l'ombra del Mur de Berlín : l'Europa de l'Est sota el comunisme. Madrid: Bubok:, 2016. ISBN 9788468684789.
Guerra Freda :
Principals països implicats :
Protagonistes :
Esdeveniments :
# Anfilogino Guarisi

Anfilogino Guarisi (São Paulo, 26 de desembre de 1905 - São Paulo, 8 de juny de 1974) (en portuguès Amphilóquio Guarisi Marques, també conegut com a Filó) fou un futbolista italo-brasiler de la dècada de 1930.
Fou internacional amb la selecció brasilera durant els anys vint i amb la selecció de futbol d'Itàlia amb la qual participa al Mundial de 1934.
Pel que fa a clubs, destacà a Paulistano, Corinthians i SS Lazio.

## Referències

* ↑ "As primeiras eliminatórias", Max Gehringer, Especial Placar: A Saga da Jules Rimet fascículo 2 - 1934 Itália, outubro de 2005, Editora Abril, págs. 18-21
* ↑ profile (en portuguès) on Sitedalusa.com
* ↑ profile (en italià) on Laziowiki
* ↑ Anfilogino Guarisi a National-Football-Teams.com (anglès)
# Ussana

Ussana (en sard, Ùssana) és un municipi italià, dins de la Província de Sardenya del Sud. L'any 2007 tenia 3.763 habitants. Es troba a la regió de Parteòlla. Limita amb els municipis de Donori, Monastir, Nuraminis, Samatzai i Serdiana.

## Administració

Llista d'alcaldes :
| Període | Identitat | Partit |
| 2006- | Emidio Contini | Llista cívica |